wickkiey/tamil-wikipedia-markdown huggingface dataset:
# சோதிட மென்பொருள்

**சோதிட மென்பொருள்** என்பது சோதிட ஜாதகங்களைக் கணக்கிட வடிவமைக்கப்பட்ட ஒரு வகை கணினி பயன்பாட்டு மென்பொருள் ஆகும். சோதிட மென்பொருளை உருவாக்க எபிமெரிஸ் முக்கியமாகப் பயன்படுத்தப்படுகிறது.  

இன்று பயன்பாட்டில் உள்ள சோதிட மென்பொருளின் எடுத்துக்காட்டுகள் இங்கே:  
- அட்சய லக்ன பத்ததி
- ஜகந்நாத ஹோரா
- காலா
- ஜாமக்கோள்
- வேதிக் அஸ்ட்ரோ சார்ட்
- வேதிக் அஸ்ட்ரோலஜி ரிப்போர்ட்

இந்த மென்பொருட்கள் பல்வேறு அம்சங்களை கொண்டிருக்கலாம், உதாரணமாக:  
- ஜாதகக் கணக்கீடு
- கிரக நிலைகள் மற்றும் சஞ்சாரங்கள்
- ஜோதிட வரைபடங்கள்
- நட்சத்திர பலன்கள், ராசி பலன்கள்
- பஞ்சாங்கம்
- முன்கணிப்புகள்
- பயனாளி கணிப்புகள் / பரிகாரங்கள்
- தசா-புக்தி கணிப்பு

## பயன்பாடுகள்
- ஜாதகம்: ஒருவரின் பிறந்த நாளையும், நேரத்தையும் அடிப்படையாகக் கொண்டு ஜாதகம் உருவாக்கும்.
- மணப்பொருத்தம்: இருவருக்கும் திருமண பொருத்தம் பார்க்க பயன்படுகிறது.
- பஞ்சாங்கம்: தினசரி கால நிலைகள், ராகு, கேது காலம், சுப ஹோரைகள்.
- சஞ்சாரம் கணிப்பு: கிரகங்கள் ஒரு ராசியிலிருந்து இன்னொரு ராசிக்கு செல்லும் போது ஏற்படும் மாற்றங்களை கணிக்கிறது.
- தசா புக்தி: வாழ்க்கையின் வெவ்வேறு கட்டங்களில் ஏற்படும் கிரகங்களின் விளைவுகள்.

இவை வலைத்தளங்கள், கணினி மென்பொருட்கள், அல்லது கைபேசி (மொபைல்) செயலிகள் வடிவில் கிடைக்கின்றன. இவற்றைப் பயன்படுத்தி, ஜோதிடர்கள் மற்றும் ஆர்வலர்கள் தங்களின் தேவைகளுக்கு ஏற்ப ஜோதிட கணிப்புகளை பெற முடியும்.  

மேலும், இந்த மென்பொருட்கள் பல்வேறு மொழிகளில், குறிப்பாக தமிழ் போன்ற உள்ளூர் மொழிகளிலும் கிடைக்கின்றன, இதனால் பயனர்கள் தங்களின் சொந்த மொழியில் ஜோதிட தகவல்களைப் பெற முடிகிறது.
# வரைவு:எபிமெரிஸ்



வானியல் மற்றும் வானியல் வழிசெலுத்தலில், **எபிமெரிஸ்**(Ephemeris) என்பது வானத்தில் இயற்கையாக நிகழும் வானியல் பொருட்கள் மற்றும் செயற்கைக்கோள்களின் பாதையை, அதாவது, காலப்போக்கில் நிலை (மற்றும் சாத்தியமான வேகம் ) வழங்கும் அட்டவணைகளைக் கொண்ட ஒரு புத்தகம். வரலாற்று ரீதியாக, நிலைகள் அச்சிடப்பட்ட மதிப்புகளின் அட்டவணைகளாக வழங்கப்பட்டன, அவை தேதி மற்றும் நேரத்தின் வழக்கமான இடைவெளியில் கொடுக்கப்பட்டன. இந்த அட்டவணைகளின் கணக்கீடு இயந்திர கணினிகளின் முதல் பயன்பாடுகளில் ஒன்றாகும். நவீன எபிமெரைடுகள் பெரும்பாலும் மின்னணு வடிவத்தில் வழங்கப்படுகின்றன. சோதிட மென்பொருளை உருவாக்க எபிமெரிஸ் முக்கியமாகப் பயன்படுத்தப்படுகிறது.  

ஒரு எபிமெரிஸிலிருந்து கணக்கிடப்படும் வானியல் நிலை, பெரும்பாலும் வலது ஏற்றம் மற்றும் சரிவின் கோள துருவ ஒருங்கிணைப்பு அமைப்பில், தோற்றத்திலிருந்து தூரத்துடன் வழங்கப்படுகிறது. வானியலாளர்களுக்கு ஆர்வமுள்ள சில வானியல் நிகழ்வுகள் கிரகணங்கள், வெளிப்படையான பின்னோக்கி இயக்கம் / கிரக நிலையங்கள், கிரக நுழைவுகள், பக்கவாட்டு நேரம், சந்திரனின் சராசரி மற்றும் உண்மையான முனைகளுக்கான நிலைகள், சந்திரனின் கட்டங்கள் மற்றும் சிரோன் போன்ற சிறிய வான உடல்களின் நிலைகள்.  

வானியல் வழிசெலுத்தல் மற்றும் வானியலில் எபிமெரைடுகள் பயன்படுத்தப்படுகின்றன. அவை ஜோதிடர்களாலும் பயன்படுத்தப்படுகின்றன. ஜிபிஎஸ்(புவியிடங்காட்டி) சிக்னல்களில் சுற்றுப்பாதையில் உள்ள செயற்கைக்கோள்களின் நிலையைக் கணக்கிடப் பயன்படுத்தப்படும் எபிமெரிஸ் தரவு அடங்கும்.
# ஃபிளைட்ராடார்24

**ஃபிளைட்ராடார்24 ( Flightradar24 )** என்பது உலகெங்கிலும் உள்ள ஆயிரக்கணக்கான விமானங்களின் நிகழ்நேரப் பறப்புத் தகவல்களை ஒரு வரைபடத்தில் காட்டும் ஓர் இணைய அடிப்படையிலான சேவையாகும்.. தினமும் 200,000 க்கும் மேற்பட்ட விமானங்களை கண்காணிக்கிறது. இது ஸ்வீடன் நாட்டைச் சேர்ந்த ஒரு நிறுவனம் ஆகும். இந்தச் சேவை, விமானங்கள் எங்கு பறக்கின்றன, அவற்றின் வேகம், உயரம், புறப்படும் மற்றும் சேரும் இடங்கள், விமான எண், மற்றும் விமானத்தின் வகை போன்ற விவரங்களை வழங்குகிறது. பொதுமக்கள் விமானப் பயணத்தைக் கண்காணிப்பதற்கும், விமானப் போக்குவரத்து குறித்த தகவல்களைப் பெறுவதற்கும் இது பரவலாகப் பயன்படுத்தப்படுகிறது.  

**முக்கிய அம்சங்கள்:**  
- விமான எண்கள், புறப்படும் மற்றும் வருகை இடங்கள், விமான வகைகள், நிலைகள், உயரங்கள், திசைகள் மற்றும் வேகங்கள் போன்ற தகவல்களை வழங்குகிறது.

- முந்தைய பறப்புகளின் தடங்களை மீள்பார்வை செய்யும் வசதி உள்ளது.

- விமான நிறுவனங்கள், விமான வகைகள், இடங்கள் அல்லது விமான நிலையங்களின் அடிப்படையில் வரலாற்றுத் தகவல்களை காண முடியும்.

- இது உலகின் மிகப்பெரிய ADS-B (Automatic Dependent Surveillance–Broadcast) நெட்வொர்க்காகும், 40,000-க்கும் மேற்பட்ட இணைக்கப்பட்ட ரிசீவர்கள் மூலம், தினமும் 200,000 க்கும் மேற்பட்ட விமானங்களை கண்காணிக்கிறது.

இது வலைத்தளத்திலும், மொபைல் செயலிகளிலும் கிடைக்கிறது.  

**தனியுரிமை:**  
பாதுகாப்பு மற்றும் தனியுரிமை காரணங்களுக்காக, சில விமானங்களின் தகவல்கள் மறைக்கப்படுகின்றன. உதாரணமாக, ஜப்பானின் அரசாங்க விமானத்தின் தகவல்கள், 2014-இல் ஜப்பான் பாதுகாப்பு அமைச்சின் கோரிக்கையின் பேரில் மறைக்கப்பட்டது.
# புரோன்கோசெலா டேனியலி


டேனியல் இரத்த உறிஞ்சி, டேனியல் வனப் பல்லி என்றும் பொதுவாக அழைக்கப்படும் **புரோன்கோசெலா டேனியலி** (*Bronchocela danieli*), அகாமிடே குடும்பத்தைச் சேர்ந்த ஒரு பல்லி சிற்றினமாகும். இந்த சிற்றினம் இந்தியாவின் கிரேட் நிக்கோபார் தீவில் உள்ள காம்ப்பெல் விரிகுடாவில் காணப்படுகிறது.  

## சொற்பிறப்பியல்
இந்திய இயற்கை ஆர்வலர் ஜீவநாயகம் சிரில் ஜே. சி. டேனியல் நினைவாக இதற்கு *டேனியலி* என்று சிற்றினப் பெயர் சூட்டப்பட்டுள்ளது.  

## வாழிடம்
*பு. டேனியேலி*யின் விருப்பமான இயற்கை வாழ்விடம் காடு ஆகும்.  

## இனப்பெருக்கம்
*பு. டேனியல்* முட்டையிட்டு இனப்பெருக்கம் செய்யக்கூடியது.  

இவை இவற்றின் சுற்றுப்புறத்திற்கு ஏற்ப நிறத்தை மாற்றுகின்றன.
# பொட்டாசியம் டெட்ராகுளோரோபலேடேட்டு(II)



**பொட்டாசியம் டெட்ராகுளோரோபலேடேட்டு(II)** (*Potassium tetrachloropalladate(II)*) என்பது K<sub>2</sub>PdCl<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
செறிவூட்டப்பட்ட பொட்டாசியம் குளோரைடு கரைசலில் உள்ள பலேடியம் கருப்பு நிற தொங்கல் கரைசல் வழியாக குளோரினை செலுத்தினால் பொட்டாசியம் டெட்ராகுளோரோபலேடேட்டு(II) உருவாகும்:  

::Pd + Cl<sub>2</sub> + 2KCl -> K<sub>2</sub>[PdCl<sub>4</sub>]  

பல்லேடியம்(II) குளோரைடு கரைசலுடன் பொட்டாசியம் குளோரைடின் செறிவூட்டப்பட்ட கரைசலைச் சேர்த்து வினைபுரியச் செய்தால் பொட்டாசியம் டெட்ராகுளோரோபலேடேட்டு(II) உருவாகும்.  

::PdCl<sub>2</sub> + 2KCl -> K<sub>2</sub>[PdCl<sub>4</sub>]  

பொட்டாசியம் எக்சாகுளோரோபலேடேட்டு(IV) சேர்மத்தின் சிதைவும் பொட்டாசியம் டெட்ராகுளோரோபலேடேட்டு(II) சேற்மத்தைக் கொடுக்கும்.  

::K<sub>2</sub>[PdCl<sub>6</sub>] -> K<sub>2</sub>[PdCl<sub>4</sub>] + Cl<sub>2</sub>  

## இயற்பியல் பண்புகள்

பொட்டாசியம் டெட்ராகுளோரோபலேடேட்டு(II) சேர்மம் P 4/மிமீ என்ற இடக்குழுவில் a = 0.706 நானோமீட்டர், b = 0.706, c = 0.410 நானோமீட்டர், α = 90°, Z = 1. என்ற அணிக்கோவை அளவுருக்களுடன் நாற்கோணப் படிக அமைப்பின் அடர் பழுப்பு நிற படிகங்களாக உருவாகிறது.  

பொட்டாசியம் டெட்ராகுளோரோபலேடேட்டு(II) குளிர்ந்த நீரில் கரையும். சூடான நீரில் எளிதில் கரையும். எத்தனால் மற்றும் அசிட்டோனில் குறைவாகக் கரையும்.  

## வேதிப் பண்புகள்
இராச திராவகத்துடன் பொட்டாசியம் டெட்ராகுளோரோபலேடேட்டு(II) சேர்மம் வினைபுரிகிறது.  
::3K<sub>2</sub>[PdCl<sub>4</sub>] + 6HCl + 2HNO<sub>3</sub> -> 3K<sub>2</sub>[PdCl<sub>6</sub>] + 2NO + <sub>4</sub>H<sub>2</sub>O  

## பயன்கள்
குறைக்கடத்தி உலோகம் கொண்ட பலபடிகள் தயாரிப்பில் இந்த சேர்மம் பயன்படுத்தப்படுகிறது.
# பீம்கட் வனவிலங்கு சரணாலயம்

**பீம்கட் வனவிலங்கு சரணாலயம்** (*Bhimgad Wildlife Sanctuary*) என்பது இந்தியாவின் கருநாடக மாநிலத்தின் பெல்காவி மாவட்டத்தின் கானாப்பூர் வட்டத்தில் மேற்குத் தொடர்ச்சி மலையில் உள்ள பாதுகாக்கப்பட்ட பகுதி ஆகும். இந்த காட்டுயிர் காப்பகம் சுமார் 19,042.5 எக்டேர் (73.523 சதுர மைல்) பரப்பளவு கொண்ட வெப்பமண்டல, மிதவெப்ப மண்டல ஈரப்பதமான அகன்ற இலைக் காடுகளைக் கொண்டது. இப்பகுதி திசம்பர் 2011-இல் காட்டுயிரி காப்பகமாக அறிவிக்கப்பட்டது.  

பீம்கட் காடுகள் பாராபீட் குகைகளுக்காக பெயர் பெற்றவை ஆகும். இது உரோட்டனின் தனித்த வால் உடைய வௌவால் சிற்றினத்தின் ஒரே இனப்பெருக்கப் பகுதியாகும். இவ்வினம் அழிந்து போகும் விளிம்பில் உள்ள ஒரு சிற்றினமாகும். இந்தக் காட்டுயிரி காப்பகம் பிற அரிய தாவரங்களுக்கும் விலங்கினங்களுக்கும் இருப்பிடமாக உள்ளது.  

## சொற்பிறப்பியல்
17-ஆம் நூற்றாண்டில் பேரரசர் சிவாஜியால் கட்டப்பட்ட பீம்கட் கோட்டை இப்பகுதியில் உள்ளதால் இதன் பெயரைக் இக்காப்பகம் பெற்றது. இது வனப் பள்ளத்தாக்கின் மையத்தில் அமைந்துள்ளது. அந்தக் காலகட்டத்தில் கோவாவைக் கட்டுப்படுத்தும் போர்த்துகீசிய துருப்புக்களிலிருந்து பாதுகாப்பதற்காக சிவாஜியால் இக்கோட்டை கட்டப்பட்டது. சமவெளிகளுக்கு மேலே செங்குத்தாக 1800 அடி உயரத்தில் உள்ளது. செங்குத்தான உயரத்தில் 300 அடி (91 மீ) பக்கங்களைக் கொண்ட ஒரு அசாதாரண பாறையின் உச்சியை இந்தக் கோட்டை ஆக்கிரமித்துள்ளது. இக்கோட்டைக்கான பாதுகாப்பு கிட்டத்தட்ட முற்றிலும் இயற்கையானது. சிறிய அளவு கூடுதல் கட்டுமானம் மட்டுமே தேவைப்பட்டது. சுமார் 380 அடி உயரமும் 825 அடி அகலமும் கொண்ட பீம்கட் கோட்டையின் இடிபாடுகள் மகதாயி காட்டின் மையத்தில் அமைந்துள்ளன. மேலும், இது வரலாற்று முக்கியத்துவம் வாய்ந்தது.  

## புவியியல்
பீம்கட் காட்டுயிரி காப்பகம், பெல்காமிலிருந்து 35 கிமீ (22 மைல்) தென்மேற்கிலும் வோல்போய் நகரத்திலிருந்து 10 கிமீ தொலைவிலும் உள்ளது. இது மஹாதேய் வனவிலங்கு சரணாலயத்தின் கிழக்கிலும் பகவான் மகாவீர் சரணாலயம் மற்றும் மொல்லம் தேசிய பூங்கா ஆகியவற்றிற்கு வடமேற்கிலும் கோவாவில் உள்ள நேத்ராவலி வனவிலங்கு காப்பகத்தின் வடக்கிலும் கருநாடகாவில் உள்ள தண்டேலி வனவிலங்கு காட்சியகத்தின் வடக்கிலும் அமைந்துள்ளது.  

## ஆறுகள்
மஹாதேய், மலப்பிரபா, தில்லாரி உள்ளிட்ட பல ஆறுகள் மற்றும் நூற்றுக்கணக்கான வற்றாத நீரோடைகளின் முகப்பாக இந்தப் பகுதி உள்ளது. மஹாதேய் நதி பீம்கட் காடுகளில் 30 நீரூற்றுகளின் தொகுப்புடன் உருவாகி, மேலும் இரண்டு நீரோடைகளான மார்சிதா நாலா, பன்னேரா நாலா ஆகியவற்றுடன் இணைகிறது. பள்ளத்தாக்கில் நீர் கீழே பாய்கிறது. இங்கிருந்து 150 அடிக்கு (46 மீ) மேல் வச்ரபோஹா நீர்வீழ்ச்சி உள்ளது. முகட்டின் மீது விழும் மாலை சூரியன் ஒரு பிரகாசமான காட்சியைத் தருகிறது, எனவே *வஜ்ரா* என்று பெயர். மஹாதேய் நதி கோவாவின் முக்கியமான மாண்டோவி நதியாக உள்ளது.இந்தப் பகுதியை வனவிலங்கு சரணாலயமாக அறிவிப்பது கோவாவின் நீர்வள ஆதாரங்களுக்கு பாதுகாப்பை வழங்கியுள்ளது.  

## தாவரங்கள்
இந்தச் சரணாலயம் வெப்பமண்டல மற்றும் மிதவெப்ப மண்டல ஈரப்பதமான அகன்ற இலைக் காடுகள் மற்றும் புல்வெளிகளின் தளம் ஆகும். இங்கு ஏராளமான மருத்துவ மூலிகைத் தாவரங்கள் உள்ளன.
# அட்டமாசித்தி உபதேசித்த படலம்


**அட்டமாசித்தி உபதேசித்த படலம்** என்பது சைவ சமய நூலான திருவிளையாடல் புராணத்தின் 33ஆம் படலமாகும் இது கூடல் காண்டத்தில் இடம்பெற்றுள்ளது இதில் 1760 முதல் 1788 வரை பாடல்கள் உள்ளன  
## கதை
கயிலாயத்தில் நந்தி முதலிய சிவகணங்கள் சூழ சனகர் முதலிய முனிவர்கள் சிவகதை சொல்லிக் கொண்டிருக்க சிவனுக்கு உமையம்மை வெற்றிலை மடித்துக் கொடுத்துக் கொண்டிருந்தாள் அப்போது அங்கு வந்த கார்த்திகைப் பெண்கள் இறைவனை வணங்கி தங்களுக்கு அட்டமா சித்திகளை உபதேசிக்க வேண்டினர்  
### இறைவனின் சாபம்
கார்த்திகைப் பெண்களிடம் இறைவன் உமையம்மையைச் சுட்டிக்காட்டி அட்டாமாசித்திகள் உமையம்மைக்கு குற்றேவல் செய்வோராக உள்ளனர், உமையம்மையே உலகின் எங்கும் நிறைந்தவளாக உள்ளார் எனவே தாங்கள் அவரை சிந்தித்தால் அட்டமாசித்தகளை பெறலாம் என்றும் கூறினார், கார்த்திகைப் பெண்கள் இறைவன் கூறியதை மறந்து அவரை மதிக்காது சென்றனர் இதனால் கோபமடைந்த இறைவன் நீங்கள் *பட்டமங்கை என்னும் ஊரிலுள்ள ஆலமரத்தடியில் ஆயிரம் தேவ ஆண்டுகளுக்கு கல்லாக கிடப்பீர்* என சபித்தார், கார்த்திகைப் பெண்கள் இச்சாபத்திலிருந்து விடுபட கேட்க, தான் அங்கு வந்து தங்களை சாபத்திலிருந்து விடுவித்து அட்டமா சித்திகளை உபதேசிப்பேன் என கூறினார்  
#### ஆசிரியரான இறைவன்
பெற்ற சாபத்தினால் கார்த்திகைப் பெண்கள் தங்கள் அழகையும் ஆபரணங்களையும் இழந்து கல்லாய் உருமாறினர், ஆலமரத்தின் பழங்கள் விழுந்து அக்கற்களை மூடின அவர்களுக்கு விடுதலை தர எண்ணிய இறைவன் அங்கு தோன்றி அவர்களுக்கு சாபத்திலிருந்து விடுதலை தந்தார் பின், ஆசிரியராக மாறி அட்டமா சித்திகளை விளக்கினார் மேலும் இறைவனை அறிந்த யோகிகள் இந்த சித்திகளை அறிவார்கள் ஆனால் பயன்படுத்த மாட்டார்கள் என்றும் நினைத்ததை அடைய செய்யும் இவற்றை விட பெரிய மனநிலையையே அடைய விரும்புவர் என்றும் கூறினார் பின் கார்த்திகைப் பெண்கள் விண்வழியாக தங்களின் இருப்பிடத்தை சென்றடைந்தனர்
# பா. சு. வீரராகவன்


**பாரிவாக்கம் சுப்ரமணியம் வீரராகவன்** ( *Parivakkam Subramaniam Veeraraghavan*; பிறப்பு 24 டிசம்பர் 1948) இந்தியாவின் நன்கு அறியப்பட்ட விண்வெளி விஞ்ஞானியும் மற்றும் ஏவூர்திப் பொறி தொழில்நுட்பவியலாளரும் ஆவார். இவர் விக்ரம் சாராபாய் விண்வெளி மையத்தின் இயக்குநராகவும், கேரளாவின் திருவனந்தபுரத்திலுள்ள இந்திய விண்வெளி ஆய்வு நிறுவனத்தின் ஆராய்ச்சி மற்றும் மேம்பாட்டுப் பிரிவின் இயக்குநராகவும் பணியாற்றியுள்ளார். இந்திய விண்வெளி ஆய்வு நிறுவனத்தின் மிக மூத்த விஞ்ஞானிகளில் ஒருவரான வீரராகவன், செலுத்து வாகன தொழில்நுட்பத்தில், குறிப்பாக இந்திய விண்வெளி ஆய்வு நிறுவனத்தின் செலுத்து வாகனங்களின் ஒருங்கிணைப்பு மற்றும் சோதனை மற்றும் செயலற்ற அமைப்புகள் ஆகிய துறைகளில் தனது பங்களிப்புகளுக்காக அறியப்படுகிறார். தற்போது, ஜனவரி 2013 முதல் இந்திய விண்வெளி ஆய்வு நிறுவனத்தின் விக்ரம் சாராபாய் விண்வெளி மையத்தில் பேராசிரியர் விக்ரம் சாராபாய் சிறப்புப் பேராசிரியர் என்ற கௌரவப் பதவியை வகித்து வருகிறார்.  

## கல்வி
வீரராகவன் சென்னையில் கோபாலபுரம் ஆண்கள் மேல்நிலைப்பள்ளியில் படித்தார். 1969-ஆம் ஆண்டு கிண்டி பொறியியல் கல்லூரியில் மின் பொறியியலில் இளநிலைப் பொறியியல் பட்டம் பெற்ற பிறகு, சென்னை, இந்திய தொழில்நுட்பக் கழகத்தில் முதுநிலைப் படிப்பில் சேர்ந்து தொழில்நுட்பத்தில் முதுநிலைப் பட்டம் பெற்றார். 1971-ஆம் ஆண்டு மின், மின்னணு கருவிப் பொறியியலில் பட்டம் பெற்றார்.  

## தொழில்
1971 ஆம் ஆண்டு இந்திய விண்வெளி ஆராய்ச்சி நிறுவனமான விக்ரம் சாராபாய் விண்வெளி மையத்தில் தனது வாழ்க்கையைத் தொடங்கினார். முன்னாள் இந்திய விண்வெளி ஆராய்ச்சி நிறுவனத்தின் முன்னாள் விஞ்ஞானியும் இந்தியாவின் முன்னாள் குடியரசுத் தலைவருமான ஆ. ப. ஜெ. அப்துல் கலாம் அவர்களின் தலைமையில் எஸ்.எல்.வி-3 (செயற்கைக்கோள் ஏவுதள வாகனம்) திட்டத்தில் செக்அவுட் சிஸ்டம் மேம்பாட்டின் பொறுப்பாளராக அவரது முதல் பணி இருந்தது. முதல் எஸ். எல். வி-3 திட்டத்திற்கான வடிவமைப்பு மற்றும் மேம்பாட்டிற்கு இவர் பொறுப்பேற்றார். வீரராகவன் 1971-72 ஆம் ஆண்டில் பிரான்சின் தேசிய விண்வெளி ஆய்வு மையத்தில் பயிற்சி பெற்றார். மேலும் 1984 இல் யப்பான், அமெரிக்க ஐக்கிய நாடுகள் மற்றும் பிரான்சில் உள்ள முக்கிய விண்வெளி மையங்களைப் பார்வையிட்டார். விக்ரம் சாராபாய் விண்வெளி மையத்தில், இவர் வழிமுறைகள் மற்றும் வாகன ஒருங்கிணைப்பு மற்றும் சோதனை துணை இயக்குநராக இருந்துள்ளார். மேலும், இந்திய விண்வெளி ஆராய்ச்சி நிறுவனத்தின் ஏ. எஸ். எல். வி, ஜி. எஸ். எல். வி மற்றும் முனையச் செயற்கைக்கோள் ஏவூர்தி ஆகியவற்றின் ஒருங்கிணைப்பு, சோதனை மற்றும் ஏவுதலுக்குப் பொறுப்பாக இருந்தார்.  

2002 இல், திருவனந்தபுரத்தின் வட்டியூர்காவுவில் உள்ள செயலற்ற வழிசெலுத்தல் அலகின் (IISU) இயக்குநராகப் பொறுப்பேற்றார். அங்கு, ஏவுகணை வாகனங்கள் மற்றும் செயற்கைக்கோள்களுக்கான சமிக்ஞை அமைப்புகளை உருவாக்கும் குழுக்களுக்கு இவர் தலைமை தாங்கினார். இந்த செயலற்ற வழிசெலுத்தல் அலகுகள் ஏவூர்திப் பொறிகளை அவற்றின் பாதையில் வழிநடத்துகின்றன. இதனால் அவை செயற்கைக்கோள்களை துல்லியமான சுற்றுப்பாதையில் வைக்க உதவுகின்றன. 2009 ஆம் ஆண்டில், இந்திய விண்வெளி ஆராய்ச்சி அமைப்பின் தலைவராக நியமிக்கப்பட்ட கே. இராதாகிருஷ்ணனிடமிருந்து வீரராகவன் விக்ரம் சாராபாய் விண்வெளி மையத்தின் இயக்குநராகப் பொறுப்பேற்றார்.
# திருத்தம் யுகே



**ரிபார்ம் யூ.கே.** என்பது 2018 இல் நிறுவப்பட்ட ஒரு யூ.கே. அரசியல் கட்சியாகும். இதன் நிறுவியவர்கள் நைஜல் ஃபராஜ் மற்றும் கத்தரின் ப்ளேக்கலக் ஆகும். இந்த கட்சி வலதுசாரி மக்களுக்கான அரசியலும், ஐரோப்பிய பிரிந்துவிடுதல் சிந்தனையையும் உடையதாக உள்ளது. இது முக்கியமாக பிரெக்ஸிட் தொடர்பான கொள்கைகளில் ஆர்வம் காட்டுகிறது. ரிபார்ம் யூ.கே. கட்சி இங்கிலாந்தில் மிகவும் செயலில் உள்ளது, இதன் பல கிளைகள் ஸ்காட்லாந்து மற்றும் வேல்ஸ் இல் உள்ளன. இந்த கட்சியின் உத்தரவு "பிரிட்டனை மீண்டும் கட்டுவோம்".  

நைஜல் ஃபராஜ் ஜூன் 2024 முதல் கட்சியின் தலைவராக பணியாற்றி வருகிறார் மற்றும் ரிச்சர்ட் டைஸ் ஜூலை 2024 முதல் கட்சியின் துணைத்தலைவராக பணியாற்றி வருகிறார். தற்போதைய நிலையில், இந்த கட்சிக்கு காமன்ஸ் ஹவுஸ் இல் 5 உறுப்பினர்களும், லண்டன் அசெம்பிளியில் 1 உறுப்பினரும் உள்ளனர். 2024 ஆம் ஆண்டு பொதுத் தேர்தலின் போது, ஃபராஜின் தலைமைப் பொறுப்பில் கட்சிக்கு வலுவான ஆதரவு கிடைத்தது. இந்த தேர்தலில், கட்சி 14.3% வாக்குச் பகிர்வு உடனான மூன்றாவது பெரிய கட்சியாக இருந்து கொண்டிருந்தது.  

## தகவல் மேற்கோள்கள்

## Refference
# ஜாதவ்பூர் சட்டமன்றத் தொகுதி


**ஜாதவ்பூர் சட்டமன்றத் தொகுதி** (Jadavpur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. இது ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | தினேசு மசூம்தர் | rowspan=8 | இந்தியப் பொதுவுடமைக் கட்சி (மார்க்சிஸ்ட்)</br> |
| 1977 |  |  |  |
| 1982 | சங்கர் குப்தா |  |  |
| 1987 | புத்ததேவ் பட்டாச்சார்ஜி |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 |  |  |  |
| 2011 | மனிசு குப்தா | அகில இந்திய திரிணாமுல் காங்கிரசு |  |
| 2016 | சுசன் சக்ரவர்த்தி | இந்தியப் பொதுவுடமைக் கட்சி (மார்க்சிஸ்ட்)</br> |  |
| 2021 | தேபப்ரதா மசூம்தார் | அகில இந்திய திரிணாமுல் காங்கிரசு | } |

## தேர்தல் முடிவுகள்
### 2021
# சோனார்பூர் வடக்கு சட்டமன்றத் தொகுதி


**சோனார்பூர் வடக்கு சட்டமன்றத் தொகுதி** (Sonarpur Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. சோனார்பூர், ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | பிர்தௌசி பேகம் | rowspan=3 | இந்தியப் பொதுவுடமைக் கட்சி (மார்க்சிஸ்ட்) |
| 2016 |  |  |  |
| 2021 |  |  |  |
## தேர்தல் முடிவுகள்
### 2021
# டோலிகஞ்ச் சட்டமன்றத் தொகுதி


**டோலிகஞ்ச் சட்டமன்றத் தொகுதி** என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. டோலிகஞ்ச், ஜாதவ்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | சசுத்யா பிரியா ராய் | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | பங்கஜ் குமார் பானர்ஜி | இந்திய தேசிய காங்கிரசு |  |
| 1977 | பிரசாந்த் குமார் சுர் | rowspan=4 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 |  |  |  |
| 1996 | பங்கஜ் பானர்ஜி | இந்திய தேசிய காங்கிரசு |  |
| 2001 | rowspan=3 | அகில இந்திய திரிணாமுல் காங்கிரசு |  |
| 2006 | அரூப் பிசுவாசு |  |  |
| 2016 | } |  |  |
## தேர்தல் முடிவுகள்
### 2021
# பெகலா கிழக்கு சட்டமன்றத் தொகுதி


**பெகலா கிழக்கு சட்டமன்றத் தொகுதி** (Behala Purba Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பெகலா கிழக்கு, கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சோவன் சாட்டர்ஜி | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | ரத்னா சாட்டர்ஜி |  |  |
## தேர்தல் முடிவுகள்
### 2021
# பெகலா மேற்கு சட்டமன்றத் தொகுதி


**பெகலா மேற்கு சட்டமன்றத் தொகுதி** (Behala Paschim Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பெகலா மேற்கு, கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | பார்த்தா சாட்டர்ஜி | Rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
## தேர்தல் முடிவுகள்
### 2021
# சேங்காலிபுரம்



**சேங்காலிபுரம்** (*Sengalipuram*) இந்தியாவின் தமிழ்நாட்டில் திருவாரூர் மாவட்டத்தில், குடவாசல் தாலுக்காவில் உள்ள ஒரு கிராமமாகும். சிவகாளிபுரம் என்பது மருவி சேங்காலிபுரம் என பெயர் பெற்றது. திருவாரூர் கும்பகோணம் சாலையில் குடவாசலிலிருந்து 3 கி.மீ தொலைவில் சேங்காலிபுரம் அமைந்துள்ளது.  

## குறிப்பிடத்தக்கவர்கள்
சேங்காலிபுரம் முத்தண்ணா, அனந்தராம தீட்சிதர் மற்றும் தமிழ் எழுத்தாளர் "திரு" ஆகியோர் சேங்காலிபுரம் கிராமத்தைச் சேர்ந்த குறிப்பிடத்தக்கவர்கள் ஆவர்.  

## போக்குவரத்து
அருகிலுள்ள விமான நிலையம் திருச்சி (150 கி.மீ), அருகிலுள்ள இரயில் நிலையம் கும்பகோணம் (25 கி.மீ), திருவாரூர் (18 கி.மீ)  

## கோயில்கள்

இவ்வூரில் மூன்று சிவன் கோயில்கள், காளி கோயில், முருகன் கோயில், வரதராசர், பரிமள ரங்கநாதர் கோயில் மிகவும் பிரசித்தி பெற்ற கோயிலாகும்.  

இங்கு பள்ளி கொண்டுள்ள பெருமாளின் திருவடியில் அபூர்வமாக ஆறு விரல்கள் இருக்கின்றன. நாகதோசம், புத்திரதோசம், பித்ரு தோசம், மனகலக்கம், (அபசுமாரம்) வலிப்பு, கலிதோசம் போன்ற ஆறு வகையான இடர்கள் நீங்கும் பொருட்டு நமக்கு அருள்வதாக இங்குள்ள ஆன்றோர்கள், பெரியோர்கள் கூறுகின்றார்கள். தற்போதுள்ள பெருமாள் இருக்கும் இடம் 500 ஆண்டுகளுக்கு முன்பு மண்மேடாகவும், சப்பாத்தி காடகவும் இருந்துள்ளது. ஒரு சித்தபுருசர் அறிவுருத்தலின்பேரில் இந்த இடத்தை தோண்டி பார்க்கையில் ஆதிசேசன்மேல் பள்ளி கொண்ட நிலையில் நன்கு அமர்ந்த நிலையில் சிரிதேவி மற்றும் பூதேவியுடன் சிரிரெங்கநாத பெருமாள் விக்ரகம் கிடைத்துள்ளது. இதை இங்கேயே வைத்து கோயில் அமைத்ததாக வரலாறு தெரிவிக்கின்றது.  

தத்தாத்ரேயர்: தத்தாத்ரேயரைத் தரிசித்த பிறகு தம்பதிகளுக்கு குழந்தை பாக்கியம் கிடைக்கும் என்று பல பக்தர்களால் நம்பப்படுகிறது.
# மகேசுதலா சட்டமன்றத் தொகுதி


**மகேசுதலா சட்டமன்றத் தொகுதி** (Maheshtala Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. மகேசுதலா, வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | சுதிர் பண்டாரி | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1982 | மிர் அப்துசு சயீத் |  |  |
| 1987 | அபுல் பசார் |  |  |
| 1991 |  |  |  |
| 1996 | முர்சலின் முல்லா |  |  |
| 2001 |  |  |  |
| 2006 |  |  |  |
| 2011 | கசுதூரி தாசு | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | துலால் சந்திர தாசு | } |  |
## தேர்தல் முடிவுகள்
### 2021
# பட்ச் பட்ச் சட்டமன்றத் தொகுதி


**பட்ச் பட்ச் சட்டமன்றத் தொகுதி** (Budge Budge Assembly constituency ) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. பட்ச் பட்ச், வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | கிதிபூசன் ராய் பர்மன் | rowspan=6 | இந்தியப் பொதுவுடமைக் கட்சி (மார்க்சிஸ்ட்) |
| 1972 |  |  |  |
| 1977 |  |  |  |
| 1982 |  |  |  |
| 1987 |  |  |  |
| 1991 | தீபக் முகர்ஜி |  |  |
| 1996 | அசோக் குமார் தேவ் | இந்திய தேசிய காங்கிரசு |  |
| 2001 | rowspan=5 | அகில இந்திய திரிணாமுல் காங்கிரசு |  |
| 2006 |  |  |  |
| 2011 |  |  |  |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# கிபித்து



**கிபித்து** (*Kibithu*), வடகிழக்கு இந்தியாவின் அருணாச்சலப் பிரதேசம் மாநிலத்தில் உள்ள அஞ்சாவ் மாவட்டத்தில், இந்தியாவின் கிழக்குக் கடைக்கோடியில் அமைந்த முதல் கிராமம் ஆகும்.இது இந்திய-சீனா எல்லையில் எல்லைக் கட்டுப்பாட்டுக் கோடு அருகே யில் உள்ளது. இந்தியா-சீனா-மியான்மர் நாடுகளின் எல்லைகள் சந்திக்கும் முச்சந்தியில் கிபித்து கிராமம் உள்ளது. அஞ்சாவ் மாவட்டத் தலைமையிடமான ஹவாய் பேரூராட்சிக்கு 15 கிலோ மீட்டர் தொலைவில், எல்லைக் கட்டுப்பாட்டுக் கோட்டிற்கு தெற்கே உள்ளது.  
கிபித்து கிராமத்தில் லோகித் ஆறு பாய்கிறது. கிபித்து கிராமத்திற்கு 20 கிலோமீட்டர் தொலைவில் இந்திய வான்படையின் மேம்படுத்தப்பட்ட தளம் உள்ளது.  
## மக்கள் தொகை பரம்பல்
2011ஆம் ஆண்டின் மக்கள் தொகை கணக்கெடுப்பின்படி, 129 குடும்பங்கள் கொண்ட கிபித்தூ கிராமத்தின் மக்கள் தொகை 723. அதில் 625 ஆண்கள் மற்றும் 98 பெண்கள் உள்ளனர். 6 வயதிற்குட்பட்ட குழந்தைகள் 36 பேர் உள்ளனர். பாலின விகிதம் 1000 ஆண்களுக்கு 157 பெண்கள் வீதம் உள்ளனர். சராசரி எழுத்தறிவு 94.76% ஆகும். பட்டியல் பழங்குடியினர் 76 பேர் உள்ளனர்.  

## போக்குவரத்து
இந்தியா-சீனாவை பிரிக்கும் மெக்மோகன் கோட்டை ஒட்டி, கிபித்து கிராமம் வழியாக விஜய்நகர், தவாங் நகரத்தின் மாகோ மற்றும் திங்பு வரை எல்லைப்புறச் சாலைகள் அமைப்பு எல்லைப்புற நெடுஞ்சாலைகள் அமைக்கிறது.  

## இந்தியா-சீனா எல்லைப் பாதுகாப்பு அமைப்பினர் சந்திக்கும் புள்ளி
இந்தியா-சீனா எல்லைப் பாதுகாப்பு அதிகாரிகள், போர்ப் பதற்றத்தை தணிக்கும் வகையில் பேசிக்கொள்ளும் இடமாக கிபித்து கிராமம் இந்திய-சீனா அரசால் ஒப்புக்கொள்ளப்பட்டது.  
## இதனையும் காண்க
- லோகித் ஆறு
# மெட்டியாபுருச் சட்டமன்றத் தொகுதி


**மெட்டியாபுருச் சட்டமன்றத் தொகுதி** (Metiaburuz Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. மெட்டியாபுருச், வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | மும்தாச் பேகம் | rowspan=3 | அகில இந்திய திரிணாமுல் காங்கிரசு |
| 2016 | அப்துல் கலீக் முல்லா |  |  |
| 2021 |  |  |  |
## தேர்தல் முடிவுகள்
### 2021
# லோகித் ஆறு



பரசுராம் குண்டில் பாயும் லோகித் ஆறு]]  
**லோகித் ஆறு** (*Lohit River*)லோகித் ஆறு திபெத் தன்னாட்சிப் பகுதியில் *காங்கிரி கார்போ*வில் உற்பத்தியாகிறது. இது சீனாவின் திபெத் மற்றும் இந்தியாவின் அருணாச்சலப் பிரதேசம் மற்றும் அசாம் மாநிலங்களின் வழியாக பாய்ந்து, அசாமில் பிரம்மபுத்திரா ஆற்றில் கலக்கிறது. லோகித் ஆற்றின் கரையில் இந்தியாவின் கிழக்குக் கடைக்கோடியில் கிபித்து கிராமம் உள்ளது. அருணாச்சலப் பிரதேசத்தில் பாயும் லோகித் ஆற்றின் குறுக்கே அணை கட்டி புனல் மின் நிலையம் அமைக்கப்பட்டுள்ளது. லோகித் ஆறு, பிரம்மபுத்திரா ஆற்றின் துணை ஆறாகும். 560 கிலோமீட்டர் நீளத்திற்குப் பாயும் லோகித் ஆற்றின் வடிநிலம் பரப்பளவு கொண்டது.  
## இதனையும் காண்க
- கிபித்து
# கொல்கத்தா துறைமுக சட்டமன்றத் தொகுதி


**கொல்கத்தா துறைமுக சட்டமன்றத் தொகுதி** (Kolkata Port Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. இது கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். முன்பு இத்தொகுதியானது கார்டன் ரீச் சட்டமன்றத் தொகுதி (Garden Reach Assembly constituency) என்று அழைக்கப்பட்டது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | பிர்காத் அக்கீம் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |

## தேர்தல் முடிவுகள்
### 2021
# கார்டன் ரீச் சட்டமன்றத் தொகுதி


**கார்டன் ரீச் சட்டமன்றத் தொகுதி** என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது தெற்கு 24 பர்கனா மாவட்டத்தில் அமைந்துள்ளது. இது வைரத் துறைமுகம் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். 2011 ஆம் ஆண்டு எல்லை நிர்ணய ஆணையத்தின் உத்தரவின் விளைவாக, கொல்கத்தா துறைமுக சட்டமன்றத் தொகுதி என மறுபெயரிடப்பட்டது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | எஸ். எம். அப்துல்லியம் | இந்திய தேசிய காங்கிரசு |  |
| 1972 | சேதிலால் சிங் | rowspan=2 | இந்தியப் பொதுவுடமைக் கட்சி (மார்க்சிஸ்ட்) |
| 1977 |  |  |  |
| 1982 | சம்சுஜ்சோகா | rowspan=3 | இந்திய தேசிய காங்கிரசு |
| 1987 | பசுலே அசிம் முல்லா |  |  |
| 1991 |  |  |  |
| 1996 | முகமது அமீன் | rowspan=2 | இந்தியப் பொதுவுடமைக் கட்சி (மார்க்சிஸ்ட்) |
| 2001 |  |  |  |
| 2006 | அப்துல் கலீக் முல்லா | இந்திய தேசிய காங்கிரசு | } |
## தேர்தல் முடிவுகள்
### 2021
# ஆலத்தூர், மன்னார்குடி



**ஆலத்தூர்** (*Alathur, Mannargudi*) என்பது இந்தியாவின் தமிழ்நாட்டின் திருவாரூர் மாவட்டத்தில் உள்ள மன்னார்குடி தாலுகாவில் உள்ள ஒரு கிராமம் ஆகும்.  

## மக்கள்தொகை
2001 ஆம் ஆண்டு மக்கள் தொகை கணக்கெடுப்பின்படி, ஆலத்தூரில் 1,626 மக்கள் தொகை இருந்தது, அதில் 841 ஆண்களும் 785 பெண்களும் இருந்தனர். பாலின விகிதம் 933. கல்வியறிவு விகிதம் 67.39.  

## கோயில்கள்
வரலாற்று சிறப்பு மிக்க விஸ்வநாத சுவாமி கோயில் மற்றும் வேணுகோபால சுவாமி கோயில் இங்கு அமைந்துள்ளது.  

## சிலை திருட்டு
சோழர் காலத்து வெண்கலப் பொருட்கள் 50 ஆண்டுகளுக்கு முன்பு கோயில்களில் இருந்து திருடப்பட்டன. தமிழ்நாடு குற்றப் புலனாய்வுத் துறையின் சிலைப் பிரிவு அவற்றை அமெரிக்காவில் உள்ள பல்வேறு அருங்காட்சியகங்கள்/நிறுவனங்களில் கண்டுபிடித்துள்ளது.
# சேர்கர் கோட்டை


**சேர்கர் கோட்டை** (*Shergarh Fort*) (**கிலா சேர்கர்** , **புர்குடா கோட்டை** என்றும் அழைக்கப்படுகிறது) என்பது இந்தியாவின் பீகார் மாநிலத்தில் உள்ள சசாராம் நகரத்தின் செனாரி தொகுதியின் மாலிபூரில் உள்ள ஒரு பாழடைந்த கோட்டையாகும். இது குட்ரா மற்றும் பீகாரின் சசாராமிலிருந்து நன்கு இணைக்கப்பட்டுள்ளது. இது கைமூர் பீடபூமியில் சுமார் 800 அடி உயரமுள்ள ஒரு மலைக்கோட்டையான இது சேர் சா சூரியால் பலப்படுத்தப்பட்டது. இந்தக் கோட்டை அடர்ந்த காட்டில் இருப்பதால், பீடபூமியின் அடிப்பகுதியில் இருந்து இதனை அணுகுவது கடினம். இந்தக் கோட்டை துர்காவதி ஆற்றின் கரையில் அமைந்துள்ளது.  

## வரலாறு
இந்த கோட்டை 1540 மற்றும் 1545 க்கு இடையில் பேரரசர் சேர் சா சூரியால் கட்டப்பட்டது. 16ஆம் நூற்றாண்டில் இந்தக் கோட்டை புர்குடா கிலா என்று அழைக்கப்பட்டது.  

## கட்டடக்கலை
கிட்டத்தட்ட 16 கிமீ2 பரப்பளவைக் கொண்ட கோட்டையின் பிரதான நுழைவாயிலில் முதலில் எட்டு சிறிய குவிமாடங்கள் இருந்தன. ஆனால் இப்போது ஐந்து மட்டுமே உள்ளன. பிரதான நுழைவாயிலிலிருந்து ஒரு கிலோமீட்டர் தொலைவில் ராணி போக்ரா (ராணியின் குளம்) என்று அழைக்கப்படும் ஒரு ஏரி உள்ளது, மேலும் அருகிலுள்ள மலையில் ஒரு நிலத்தடி கோட்டை உள்ளது.  

## இதனையும் காண்க

- சேர் சா சூரியின் கல்லறை
# ஜலால்கர் கோட்டை


**ஜலால்கர் கோட்டை** (*Jalalgarh Fort*) என்பது இந்தியாவின் பீகாரில் உள்ள பூர்ணியா நகருக்கு வடக்கே 20 கி. மீ. தொலைவில் அமைந்துள்ள 300 ஆண்டுகளுக்கும் மேலான பழமையான பாழடைந்த கோட்டையாகும். இந்தக் கோட்டை 1722-இல் பூர்ணியாவின் ஆட்சியாளர் சைஃப் கான் என்பவரால் கட்டப்பட்டது.  

## அமைப்பு
ஒரு பெரிய நாற்கர அமைப்புடன் கூடிய இந்தக் கோட்டை உயரமான சுவர்களைக் கொண்டுள்ளது. இது நேபாள படையெடுப்பிலிருந்து நகரைப் பாதுகாக்க உதவியது.ref name="Bihar directory2"></ref> இந்த கோட்டை இசுலாமிய கட்டிடக்கலையின் அழகின் உருவகமாகும்.  

## மறுசீரமைப்பு
ஜனவரி 2012 இல், பீகார் முதலமைச்சர் நிதிஷ் குமார், பீகார் அரசு கோட்டையை மீட்டெடுத்து பழுதுபார்க்கும் என்று அறிவித்தார். இந்த மறுசீரமைப்பு பணியை செய்யுமாறு அவர் பூர்ணியா மாவட்ட அதிகாரிகளுக்கு உத்தரவிட்டார்.
# ராச்பிகாரி சட்டமன்றத் தொகுதி


**ராச்பிகாரி சட்டமன்றத் தொகுதி** (Rashbehari Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. ராச்பிகாரி, கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | லட்சுமி காந்தா பாசு | இந்திய தேசிய காங்கிரசு |  |
| 2011 | சோபன்தேவ் சட்டோபதியா | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | தேபாசிசு குமார் |  |  |

## தேர்தல் முடிவுகள்
### 2021
# தேவ் கோட்டை


**தேவ் கோட்டை** (*Deo Fort*) **தியோ கோட்டை** எனவும் அறியப்படும் இது பீகாரின் அவுரங்காபாத் மாவட்டத்தில் தியோ நகருக்கு அருகில் அமைந்துள்ள ஒரு கோட்டையாகும். மேவாரில் தோன்றிய சிசோதிய இராஜ்புத்திரர்களாக இருந்த தியோ இராச்சிய ஆட்சியாளர்களால் இது பராமரிக்கப்பட்டது. இந்தக் கோட்டை தேவ் சூரிய தேவன் கோயில் அருகில் அமைந்துள்ளது.
# பாலிகஞ்ச் சட்டமன்றத் தொகுதி


**பாலிகஞ்ச் சட்டமன்றத் தொகுதி** (Ballygunge Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. பாலிகஞ்ச், கொல்கத்தா தெற்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | சுப்ரதா முகோபாதயா | rowspan=2 | இந்திய தேசிய காங்கிரசு |
| 1972 |  |  |  |
| 1977 | சச்சின் சென் | rowspan=6 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 |  |  |  |
| 1991 |  |  |  |
| 1996 | ராபின் தேவ் |  |  |
| 2001 |  |  |  |
| 2006 | அகமது சாவேத் கான் | rowspan=4 | அகில இந்திய திரிணாமுல் காங்கிரசு |
| 2011 | சுப்ரதா முகர்ஜி |  |  |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# சௌரங்கீ சட்டமன்றத் தொகுதி


**சௌரங்கீ சட்டமன்றத் தொகுதி** (Chowrangee Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. சௌரங்கீ, கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சிகா சவுத்ரி (மித்ரா) | rowspan=3 | அகில இந்திய திரிணாமுல் காங்கிரசு |
| 2016 | நைனா பந்த்யோபாத்யாய் |  |  |
| 2021 |  |  |  |

## தேர்தல் முடிவுகள்
### 2021
# எண்டாலி சட்டமன்றத் தொகுதி


**எண்டாலி சட்டமன்றத் தொகுதி** (Entally Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. எண்டாலி, கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | முகமது நிசாமுதீன் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1972 | ஏ.எம்.ஓ.கனி | இந்தியப் பொதுவுடைமைக் கட்சி</br> |  |
| 1977 | முகமது நிசாமுதீன் | rowspan=2 | இந்தியப் பொதுவுடமைக் கட்சி (மார்க்சிஸ்ட்)</br> |
| 1982 |  |  |  |
| 1987 | சுல்தான் அகமது | இந்திய தேசிய காங்கிரசு</br> |  |
| 1991 | முகமது நிசாமுதீன் | இந்தியப் பொதுவுடமைக் கட்சி (மார்க்சிஸ்ட்)</br> |  |
| 1996 | சுல்தான் அகமது | இந்திய தேசிய காங்கிரசு</br> |  |
| 2001 | முகம்மது சலீம் | rowspan=2 | இந்தியப் பொதுவுடமைக் கட்சி (மார்க்சிஸ்ட்)</br> |
| 2006 | காசிம் அப்துல் அலீம் |  |  |
| 2011 | சுவர்ண கமல் சகா | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# பேலேகட்டா சட்டமன்றத் தொகுதி


**பெலேகாட்டா சட்டமன்றத் தொகுதி** (Beleghata Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. பேலேகட்டா, கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | கிருசுண பதா கோசு | rowspan=7 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 | மனபேந்திர முகர்ஜி |  |  |
| 1991 |  |  |  |
| 1996 |  |  |  |
| 2001 |  |  |  |
| 2006 | } |  |  |
## தேர்தல் முடிவுகள்
### 2021
# சர்கோதா மாவட்டம்


**சர்கோதா மாவட்டம்** (*Sargodha District*), பாகிஸ்தான் நாட்டின் பஞ்சாப் மாகாணத்தில் அமைந்துள்ளது. இதன் நிர்வாகத் தலைமையிட நகரம் சர்கோதா ஆகும்.  
5,864 சதுர கிலோமீட்டர் பரப்பளவு கொண்ட இம்மாவட்டத்தில்கோதுமை, அரிசி, கரும்பு மற்றும் எலுமிச்சை & ஆரஞ்சு அதிகம் பயிரிடப்படுகிறது.2023 பாக்கித்தான் மக்கள் தொகை கணக்கெடுப்பின்படி இம்மாவட்ட மக்கள் தொகை 43,34,448 ஆகும்.இம்மாவட்டம் தேசிய அசெம்பிளிக்கு (தொகுதி எண்கள்: 82, 83, 84, 85 மற்றும் 86) 5 தொகுதிகளையும், பஞ்சாப் மாகாணச் சட்டமன்றத்திற்கு 10 தொகுதிகளையும் கொண்டுள்ளது.  
## மாவட்ட நிர்வாகம்
சர்கோதா மாவட்டம் பல்வால், பெரா, கோட் மோமின், சகிவால், சர்கோதா, ஷாப்பூர் மற்றும் சிலான்வாலி என 7 வருவாய் வட்டங்களையும், 161 ஒன்றியக் குழுக்களையும் கொண்டுள்ளது.  
## மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி 6,84,321 குடியிருப்புகள் கொண்ட இம்மாவட்ட மக்கள் தொகை 43,34,448 ஆகும்.  
பாலின விகிதம் 100 பெண்களுக்கு 102.53 ஆண்கள் வீதம் உள்ளனர். சராசரி எழுத்தறிவு 66.73%.10 அகவைக்குட்பட்ட குழந்தைகள் 1,089,643 பேர் உள்ளனர்.நகர்புற மக்கள் தொகை 16,09,587 (37.13%) மற்றும் கிராமப்புற மக்கள் தொகை 27,24,861 (62.87%) ஆக உள்ளது.  
- கிறித்தவர்கள் - 1.86%
- பிற சமயத்தவர்கள் - 0.11%
### மொழிகள்
இம்மாவட்டத்தில் பெரும்பான்மையாக பஞ்சாபி மொழி பேசுகின்றனர்.  
- பஞ்சாபி மொழி 90.79%
- உருது 7.61%
- பஷ்தூ மொழி 1.26%
- பிற மொழிகள் 0.34%
# பொள்ளாச்சி பாலியல் வழக்கு


**பொள்ளாச்சி பாலியல் வழக்கு** என்பது கோயம்புத்தூர் மாவட்ட பொள்ளாச்சியில் பல இளம் பெண்களைக் கடத்திக் கூட்டுப் பாலியல் வல்லுறவு செய்த குழுவின் மீது 2019 ஆம் ஆண்டு போடப்பட்ட வழக்காகும். இக்குழுவினர் பல பெண்களை வலுக்காட்டாயமாகக் கடத்தி வந்து கூட்டுப் பாலியல் வல்லுறவு செய்து, அதனைப் படபிடித்து, பாதிக்கப்பட்டவர்களிடம் பணமோ பாலியல் இசைவோ கேட்டு மிரட்டி வந்துள்ளனர். இந்த வழக்கில் பாதிக்கப்பட்டவர்கள் விவரம் கசிந்ததாகவும், அரசியல் அழுத்தம் இருந்ததாகவும் அரசியல்வாதிகள் கருத்து தெரிவித்தனர்.  

## வழக்கு
இவர்களால் பாதிக்கப்பட்ட இளம்பெண்ணொருவர் தனது சகோதரரிடம் தெரிக்க, அவரும் பாலியல் சீண்டல் செய்த இளைஞர்களைப் பிடித்து விசாரித்திருக்கிறார். அப்போது அந்த இளைஞர்களின் கைப்பேசியில் பல இளம்பெண்களின் பாலியல் வன்கொடுமை நிகழும் காணொளிகள் இருந்துள்ளன. இதையடுத்து பொள்ளாச்சி அனைத்து மகளிர் காவல் நிலையத்தில் 2019 பிப்ரவரி 24 ஆம் நாள் முதல் தகவலறிக்கை பதிவானது. தொடக்கத்தில் திருநாவுக்கரசு, சபரிராஜன் என்கிற ரிஷ்வந்த், சதீஷ், வசந்தகுமார் ஆகிய நான்கு நபர்கள் மீது புகார் தெரிவிக்கப்பட்டது. 2019, மார்ச் 12 ஆம் நாள் இவ்வழக்கு சிபிசிஐடிக்கு மாற்றப்பட்டு ஏப்ரலில் விசாரணை தொடங்கியது. அழிக்கப்பட்ட மின்னணு ஆவணங்கள், புகார்களின் அடிப்படையில் மணிவண்ணன், ஹேரேன் பால், பாபு என்ற பைக் பாபு, அருளானந்தம், அருளானந்தம், அருண்குமார் ஆகியோருடன் மொத்தம் 9 நபர்கள் மீது பாலியல் வன்கொடுமை, அத்துமீறல், ஆள்கடத்தல், அடைத்து வைத்து துன்புறுத்துதல், கூட்டுச்சதி, தடயங்கள் அழிப்பு, ஆபாச வீடியோ எடுத்தல், ஆபாசக் காணொளிகளைப் பகிர்தல் ஆகிய 13 பிரிவுகளில் வழக்குப்பதிவு செய்யப்பட்டது. கைதான ஒன்பது நபர்களும் சேலம் மத்திய சிறையில் அடைக்கப்பட்டனர். பெண்கள் அடித்துத் துன்புறுத்தப்படும் காணொளிகள், சமூகத்தளங்களில் பரவி, பேசுபொருளனது. கைது செய்யப்பட்ட அருளானந்தம் என்பவர் அதிமுக மாணவர் அணிச் செயலாளர் பொறுப்பிருந்தும் கட்சியிலிருந்தும் நீக்கப்பட்டார்.  

## தீர்ப்பு
குற்றம்சாட்டப்பட்ட ஒன்பது நபர்களும் குற்றவாளிகள் என்றும் ஆயுள் தண்டனை விதித்தும் 2025 மே 13 ஆம் நாள் இந்த வழக்கின் தீர்ப்பு வந்தது. சபரி ராஜனுக்கு ரூ.40 ஆயிரம் அபராதம், 4 ஆயுள் தண்டனையும் திருநாவுக்கரசுக்கு ரூ.30,500 அபராதம், 5 ஆயுள் தண்டனையும் சதீஷூக்கு ரூ.18,500 அபராதம், 3 ஆயுள் தண்டனையும் வசந்தகுமாருக்கு ரூ.13,500 அபராதம், 2 ஆயுள் தண்டனையும் மணிவண்ணனுக்கு ரூ.18 ஆயிரம் அபராதம், 5 ஆயுள் தண்டனையும் பாபுவுக்கு ரூ.10,500 அபராதம், ஒரு ஆயுள் தண்டனையும் ஹேரன்பாலுக்கு ரூ.14 ஆயிரம் அபராதம், 3 ஆயுள் தண்டனையும் அருளானந்தத்துக்கு ரூ.5500 அபராதம், ஒரு ஆயுள் தண்டனையும் அருண்குமாருக்கு ரூ.5500 அபராதம், ஒரு ஆயுள் தண்டனையும் வழங்கப்பட்டன.
# சோராசாங்கோ சட்டமன்றத் தொகுதி


**சோராசாங்கோ சட்டமன்றத் தொகுதி** (Jorasanko Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. சோராசாங்கோ, கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | தியோகின் நந்தன் போத்தர் | rowspan=2 | இந்திய தேசிய காங்கிரசு |
| 1972 |  |  |  |
| 1977 | விசுணு காந்த் சாஸ்திரி | ஜனதா கட்சி |  |
| 1982 | தியோகின் நந்தன் போத்தர் | rowspan=4 | இந்திய தேசிய காங்கிரசு |
| 1987 |  |  |  |
| 1991 |  |  |  |
| 1996 |  |  |  |
| 2001 | சத்ய நாராயண் பசாச் | rowspan=5 | அகில இந்திய திரிணாமுல் காங்கிரசு |
| 2006 | தினேசு பசாச் |  |  |
| 2011 | சுமிதா பக்சி |  |  |
| 2016 |  |  |  |
| 2021 | விவேக் குப்தா | } |  |
## தேர்தல் முடிவுகள்
### 2021
# சியாம்புகூர் சட்டமன்றத் தொகுதி


**சியாம்புகூர் சட்டமன்றத் தொகுதி** (Shyampukur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. சியாம்புகூர், கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | நளினி காந்த் குகா | அனைத்திந்திய பார்வார்டு பிளாக்கு |  |
| 1982 | கிரண் சவுத்ரி | rowspan=2 | இந்திய தேசிய காங்கிரசு |
| 1987 |  |  |  |
| 1991 | சாந்தி ரஞ்சன் கங்குலி | rowspan=4 | அனைத்திந்திய பார்வார்டு பிளாக்கு |
| 1996 |  |  |  |
| 2001 | சுப்ரதா போசு |  |  |
| 2006 | சீவன் பிரகாசு சகா |  |  |
| 2011 | சசி பஞ்சா | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | } |  |  |
## தேர்தல் முடிவுகள்
### 2021
# மாணிக்தலா சட்டமன்றத் தொகுதி


**மாணிக்தலா சட்டமன்றத் தொகுதி** (Maniktala Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. மாணிக்தலா, கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சாதன் பாண்டே | rowspan=4 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
| 2024 | சுப்தி பாண்டே |  |  |

## தேர்தல் முடிவுகள்
### 2021
# காசிபூர்-பெல்காச்சியா சட்டமன்றத் தொகுதி


**காசிபூர்-பெல்காச்சியா சட்டமன்றத் தொகுதி** (Kashipur Belgachhia Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது கொல்கத்தா மாவட்டத்தில் அமைந்துள்ளது. காசிபூர்-பெல்காச்சியா, கொல்கத்தா வடக்கு மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |
| --- | --- | --- |
| 2011}} |  |  |
# பாலி சட்டமன்றத் தொகுதி



**பாலி சட்டமன்றத் தொகுதி** *(Pali Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது பாலி மாவட்டத்தில் அமைந்துள்ளது. பாலி, பாலி மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.  
## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1972 | சங்கர் லால் | rowspan=2 | இந்திய தேசிய காங்கிரசு</br> |
| 1977 | மூல் சந்த் தாகா |  |  |
| 1980 | மானக் மல் மேத்தா | இந்திய தேசிய காங்கிரசு (இ) |  |
| 1985 | புசுபா | rowspan=2 | பாரதிய ஜனதா கட்சி</br> |
| 1990 | புசுபா ஜெயின் |  |  |
| 1993 | பீம் ராஜ் பாட்டி | சுயேச்சை |  |
| 1998 | கியான் சந்த் பராக் | rowspan=5 | பாரதிய ஜனதா கட்சி</br> |
| 2003 |  |  |  |
| 2008 |  |  |  |
| 2013 |  |  |  |
| 2018 |  |  |  |
| 2023 | பீம் ராஜ் பாட்டி | இந்திய தேசிய காங்கிரசு</br> | } |

## தேர்தல் முடிவுகள்
### 2023
# பிசு(அசிட்டோநைட்ரைல்)பலேடியம் இருகுளோரைடு



**பிசு(அசிட்டோநைட்ரைல்)பலேடியம் இருகுளோரைடு** (*Bis(acetonitrile)palladium dichloride*) என்பது PdCl<sub>2</sub>(NCCH<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். ஒருங்கிணைவு அணைவுச் சேர்மமான இது பலேடியம்(II) குளோரைடுடன் கூடிய இரண்டு அசிட்டோநைட்ரைல் ஈந்தணைவிகளின் கூட்டுப் பொருளாகும். கரிமக் கரைப்பான்களில் இச்சேர்மம் கரையும். மஞ்சள்-பழுப்பு நிறத்தில் திடப்பொருளாகக் காணப்படும். கரையக்கூடிய Pd(II) தேவைப்படும் வினைகளுக்கு இச்சேர்மம் ஒரு வினையூக்கியாகச் செயல்படுகிறது. பிசு(பென்சோநைட்ரைல்) பலேடியம் டைகுளோரைடைப் போன்றதாகக் கருதப்படுகிறது. 1,5-வளைய ஆக்டா டையீனுடன் வினைபுரிந்து டைக்ளோரோ(1,5-வளைய ஆக்டாடையீன்) பலேடியத்தைக் கொடுக்கிறது.
# தியோ இராஜ்

**தியோ இராஜ்** (*Deo Raj*) **தேவ் இராச்சியம்** எனவும் அறியப்படும் இது தற்போதைய பீகாரின் ஔரங்காபாத் மாவட்டத்தில் அமைந்துள்ள ஒரு ஜமீன்தாரி பகுதியாகும் ஆகும் தியோ ராஜ் குடும்பத்தினர் சூரிய தேவன் கோயிலின் பாதுகாவலர்களாக இருந்தனர்.  

## தோற்றம்
14 மற்றும் 15 ஆம் நூற்றாண்டில், சிசோதிய இராஜபுத்திரர்கள் மேவாரிலிருந்து தெற்கு பீகாருக்கு இடம்பெயர்ந்தனர். இவர்கள் உள்ளூர் இந்து அரசர்களுடன் சேர்ந்து ஏராளமான இந்து ஆலயங்கள் மற்றும் கோயில்களை முஸ்லிம் ஆட்சியிலிருந்து விடுவிப்பதில் முக்கியப் பங்கு வகித்தனர். இறுதியில் இவர்கள் தியோ இராச்சியத் தோட்டத்தின் நிறுவனர்களாக மாறினர்.  
தெற்கு பீகாருக்கு வந்த பல இராஜபுத்திரக் குழுக்களில் தியோ மன்னர்களும் அடங்குவர். மேலும் இவர்கள் முஸ்லிம் படையெடுப்பில் வீழ்ந்த முந்தைய உம்கா தலைவர்களுக்கு மாற்றாக அங்கு தங்கள் ஆட்சியை நிறுவினர்.  

## ஆங்கிலேயர்களுடனான உறவுகள்
தியோ இராச்சியத்தின் ஜமீன்தார்கள் பொதுவாக ஆங்கிலேயர்களுடன் சுமுகமான உறவுகளைப் பேணி வந்தனர். 1781 கலகம் மற்றும் 1857 சிப்பாய் கிளர்சியில் பிற கலகக்கார ஜமீன்தார்களுடன் சேர இவர்கள் மறுத்துவிட்டனர். இவர்கள் சந்தாலர்களின் கிளர்ச்சி உட்பட அருகிலுள்ள பழங்குடி எழுச்சிகளிலும் சேர மறுத்துவிட்டனர்.  

## இதனையும் காண்க

- பீகாரின் ஜமீன்தார்கள்
# உம்கா சூரியக் கோயில்


**உம்கா சூரிய கோயில்** (*Umga Sun Temple*), உம்கா சூரிய மந்திர் என்றும் அழைக்கப்படும் இது பீகாரின், அவுரங்காபாத்திலுள்ள மதன்பூரில் அமைந்துள்ள ஒரு இந்துக் கோவிலாகும். இந்தக் கோயில் சூரியனுக்கு அர்ப்பணிக்கப்பட்டுள்ளது. உயிர்கள் வாழக் காரணமாக விளங்கும் கதிரவனுக்கு நன்றி தெரிவிக்குமுகமாக இங்கு து சத் பூசை சிறப்பாக நடத்தப்படுகிறது. இக்கோயில் சுற்றுலாத் தலமாக விளங்கும் உம்கா மலைகளில் அமைந்துள்ளது. மத நம்பிக்கையின்படி, தியோ சூரிய கோயிலுக்குப் பிறகு, சத் பூசைக்கு முக்கியமான கோயில்களில் உம்கா கோயில் இரண்டாவது இடத்தில் உள்ளது.  

## இதனையும் காண்க

- சூரிய தேவன் கோயில்
- தேவ் கோட்டை
- சத் பூசை
# அவுரா வடக்கு சட்டமன்றத் தொகுதி


**அவுரா வடக்கு சட்டமன்றத் தொகுதி** (Howrah Uttar Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹவுரா மாவட்டத்தில் அமைந்துள்ளது. இது ஹவுரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | அசோக் கோசு | rowspan=3 | அகில இந்திய திரிணாமுல் காங்கிரசு |
| 2016 | இலட்சுமி இரத்தன் சுக்லா |  |  |
| 2021 | கௌதம் சௌத்ரி |  |  |

## தேர்தல் முடிவுகள்
### 2021
# அவுரா மத்திய சட்டமன்றத் தொகுதி


**அவுரா மத்திய சட்டமன்றத் தொகுதி** (Howrah Madhya Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹவுரா மாவட்டத்தில் அமைந்துள்ளது. இது ஹவுரா மக்களவைத் தொகுதி|ஹவுரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | அருப் ராய் (அப்பு) | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 |  |  |  |
## தேர்தல் முடிவுகள்
### 2021
# சிப்பூர் சட்டமன்றத் தொகுதி


**சிப்பூர் சட்டமன்றத் தொகுதி** (Shibpur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹவுரா மாவட்டத்தில் அமைந்துள்ளது. சிப்பூர், ஹவுரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1971 | அரிசதன் மித்ரா | இந்தியப் பொதுவுடமைக் கட்சி (மார்க்சிஸ்ட்) |  |
| 1972 | மிருகேந்திர முகர்ஜி | இந்திய தேசிய காங்கிரசு |  |
| 1977 | கனாய் லால் பட்டாச்சார்யா | rowspan=3 | அனைத்திந்திய பார்வார்டு பிளாக்கு |
| 1982 |  |  |  |
| 1987 | சத்யேந்திர நாத் கோசு |  |  |
| 1991 | சாது லகிரி | rowspan=2 | இந்திய தேசிய காங்கிரசு |
| 1996 |  |  |  |
| 2001 | அகில இந்திய திரிணாமுல் காங்கிரசு |  |  |
| 2006 | சகன் நாத் பட்டாச்சார்யா | அனைத்திந்திய பார்வார்டு பிளாக்கு |  |
| 2011 | சாது லகிரி | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | மனோச் திவாரி | } |  |
## தேர்தல் முடிவுகள்
### 2021
# ஆதம்பூர் வானூர்தி நிலையம்



**ஆதம்பூர் வானூர்தி நிலையம்** (*Adampur Airport*) (நிலையக் குறியீடு|AIP & VIAX) உள்நாட்டு பயணிகள் வானூர்தி நிலையமாகவும், இந்திய வான்படையின் தளமாகவும் செயல்படுகிறது. இது இந்தியாவின் பஞ்சாப் மாநிலத்தின் ஜலந்தர் மாவட்டத்தில் உள்ள ஆதம்பூர் நகரத்திலிருந்து 7 கிலோமீட்டர் தொலைவிலும்; ஜலந்தர் நகரத்திலிருந்து 28 கிலோமீட்டர் தொலைவிலும்; ஹோஷியார்பூர் நகரத்திலிருந்து 27 கிலோமீட்டர் தொலைவிலும் உள்ளது. ஜலந்தர்-ஹோசியார்பூர் நகரங்களுக்கு இடையே அமைந்த ஆதம்பூர் வானூர்தி நிலையம் வழியாக தேசிய நெடுஞ்சாலை எண் 3 செல்கிறது.  
## வரலாறு
இந்திய வான்படை தளமாக1950ஆம் ஆண்டில் ஆதம்பூர் வான்படை நிலையம் நிறுவப்பட்டது. இந்தியா-பாகிஸ்தான் போர், 1965, 1971 இந்தியா-பாக்கிஸ்தான் போர், 1999 கார்கில் போர் மற்றும் 2025 சிந்தூர் நடவடிக்கையின் போது ஆதம்பூர் வான்படை தளம் முக்கியப் பங்கு வகித்தது. மேலும் இது உள்நாட்டுஉள்நாட்டு பயணிகள் வானூர்தி நிலையமாகவும் பயன்பாட்டிற்கு வந்தது.  
## கட்டமைப்பு
இந்திய வானூர்தி நிலையங்கள் ஆணையம் ரூபாய் 18 கோடி செலவில் ஆதம்பூர் வான்படை தளத்தின் ஒரு பகுதியில் உள்நாட்டுப் பயணிகளுக்கான முனையம் நிறுவியது.ஆதம்பூர் வானூர்தி நிலையத்திலிருந்து 1 மே 2018 முதல் ஸ்பைஸ் ஜெட் நிறுவனம் பயணிகள் வானூர்திகளை இயக்கத் தொடங்கியது. ஆதம்பூர் வானூர்தி நிலையத்தில் இரண்டாவது புதிய பயணிகள் முனையத்தை 42 ஏக்கர் பரப்பில் நிறுவ அனுமதிக்கப்பட்டுள்ளது.  
## ஆதம்பூர் வான்படை தளம்

போர் விமானம்|]]  

இந்திய வான்படைக்கு சொந்தமான **ஆதம்பூர் வான்படை தளம்**, இந்தியாவின் இரண்டாவது பெரிய வான்படை தளமாகும். இது இந்திய-பாகிஸ்தான் எல்லையிலிருந்து 100 கிலோமீட்டர் தொலைவில் உள்ளது. ஆதம்பூரில் வான்படை தளத்தில் இந்திய வான்படையின் 47 மற்றும் 223வது ஸ்வாட்ரான் போர் விமானங்கள் உள்ளது. இவ்வான்படை தளத்தில் மிக்-29, மிக்-21 மற்றும் மிராஜ் 2000 வகைப் போர் விமானங்களைக் கொண்டுள்ளது.  
## உள்நாட்டு போக்குவரத்து
2019ஆம் ஆண்டு இறுதி வரை ஸ்பைஸ் ஜெட் நிறுவனம் ஆதம்பூர் வானூர்தி நிலையத்திலிருந்து நாள்தோறும் மற்றும் வாரந்திர அடிப்படையில் தில்லி, மும்பை மற்றும் ஜெய்ப்பூருக்கு பயணிகள் வானூர்திகளை இயக்கியது. பின்னர் சூலை 2023 முதல் வட்டார இணைப்புத் திட்டம் - உடான் திட்டத்தின் கீழ் ஸ்பைஸ் ஜெட் விமான நிறுவனம் காசியாபாத், பெங்களூர், நாந்தெட், கொல்கத்தா மற்றும் கோவா நகரங்களுக்கு வானூர்திகளை இயக்கியது. 31 மார்ச் 2024 முதல் மற்றும் ஸ்டார் ஏர் நிறுவனம் பெங்களூர், காசியாபாத் மற்றும் நாந்தேட் நகரங்களுக்கு பயணியர் வானூர்திகளை இயக்கியது.  
## இந்தியப் பிரதமரின் வருகை
ஆதம்பூர் வான்படை தளத்திற்கு இந்தியப் பிரதமர் நரேந்திர மோதி 13 மே 2025 அன்று வருகை புரிந்து வான்படை வீரர்களிடையே 2025 பாகிஸ்தான் தீவிரவாதத்த்திற்கு எதிரான சிந்தூர் நடவடிக்கையின் வெற்றி குறித்து உரையாற்றினார்.  

## இதனையும் காண்க
- பட்டான்கோட் வானூர்தி நிலையம்
# கொட்டாச்சி


**கொட்டாச்சி** (*Kottachi*) தமிழ்த் திரைப்படங்களில் பணிபுரியும் ஓர் இந்திய நடிகரும், இயக்குநரும் ஆவார். இவர் *கழுமரம்* (2024) என்ற திரைப்படத்தின் மூலம் இயக்குநராக அறிமுகமானார்.  

## தொழில் வாழ்க்கை
கொட்டச்சியும் அவரது தாயும் சீமான் (1994) படப்பிடிப்பில் கலந்து கொண்டனர். அதன் பிறகு நடிப்பின் மீதான ஆர்வம் காரணமாக சென்னைக்கு வந்து திரைப்படங்களில் நடிக்க வாய்ப்பைத் தேடினார். இயக்குனர் எழில் தனது பெண்ணின் மனதைத் தொட்டு (2000) படத்தில் இவரை அறிமுகப்படுத்தினார். சந்தமாமா (2013) படத்தில் முழு நீள நகைச்சுவை வேடத்திலும், *கடவுளுக்கு நன்றி* (2016) படத்தில் முக்கிய கதாபாத்திரங்களில் ஒருவராகவும் நடித்தார். 2024 ஆம் ஆண்டில், *கழுமரம்* என்ற திரைப்படத்தை இயக்கி, அதில் இவரும் முக்கியக் கதாபாத்திரத்தில் நடித்திருந்தார்.  

## சொந்த வாழ்க்கை
கொட்டாச்சி தனது மூத்த சகோதரியின் மகள் அஞ்சலி என்பவரை மணந்தார். இவர்களின் மகள் மானஸ்வி ஒரு குழந்தைக் கலைஞர் ஆவார்.
# அவுரா தெற்கு சட்டமன்றத் தொகுதி



**அவுரா தெற்கு சட்டமன்றத் தொகுதி** (Howrah Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது ஹவுரா மாவட்டத்தில் அமைந்துள்ளது. இது ஹவுரா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | பிரச்மோகன் மசூம்தர் | rowspan=3 | அகில இந்திய திரிணாமுல் காங்கிரசு |
| 2016 |  |  |  |
| 2021 | நந்திதா சவுத்ரி |  |  |

## தேர்தல் முடிவுகள்
### 2021